समुंदरै दियें लैह्‌रें दे प्रचंड वेग ने तां इस किले दियें कंधें गी खोखला कीता गै ऐ कन्नै गै पूरे किले उप्पर अवैध निर्माण दा आलम एह् ऐ जे बाकायदा इत्थें किल्ला कम्पाउंड दे नां कन्नै बस्ती बी बस्सी गेई ऐ जिस इच पंज सौ थमां मतियें झुग्गियें दे इलावा किश आलीशान मकान बी न। ब्रिटिश काल दी इस धरोह्र उप्पर पिछले 25-30 बरें दे दरान खुब अतिक्रमण होआ ऐ। किले दियें कंधें दे स्हारै नमियां कंधां खड़ियां करियै अवैध झुग्गियां ते त्रै चार मंजलां पक्कियां चालनुमा इमारतां इस चाल्ली बनियां न जे इंदे बिच्च किले दा अस्तित्व लुप्त होई गेआ ऐ।